
BOB PRIEDAS VAIKAMS 


PASIRYŽAU 


Dar visai silpnutis, 
Dar visai mažutis — 
Jau pasižadėjau 
Kareivėliu būti. 
Kai tiktai paaugsiu 
Ir jau būsiu vyras, 
Pamėgirsiu eiti. | 
Keliais didžiavyrių. 
Pabalnosiu žirgą, 
Nugaląsiu kardą 
Ir aukštai iškelsiu | 
Mūs tėvynės vardą. 
Ei, žirgeli šyvas! 
Ei, Žirgeli ristas! 
Mums tik užsimoti! 
Mums tik pasiryžti! 
Lėksime per pievas, 
Lėksim per laukelį, — 
Lai tėvynės garbę 
Mūsų žygis kelia. V. Kuolaitis 

NEMUNAS | 


PŪNIA 


Iš Rumbonių nepertoliausiai ir 
Pūnia. Čia yra didingas Margio 
piliakalnis, nuo kurio toli toli ma- 
tyti. Matyti iš jo, kaip Nemunas 
vingiuoja, darydamas didžiulę kil- 
pą, apaugusią siūbuojančiais miš- 
kais, išmargintą pievomis ir užsė- 
tais laukais. 


NEMUNO KILPA TIES PUNIA 


Pūnia dabar nedidelis kaimas. 
Ir seniau ji, tur būt, buvo nedi- 
desnė, pagarsėjo savo piliakalniu, 
kurį dabar visi vadina Margio pi- 
liakalniu. Įdomus yra pasakojimas 
apie kunigaikštį Maraį ir jo kovą 
su kryžiuočiais. 

Pūnios pilį valdė kunigaikštienė 
Rėda. Jos vyras žuvo kovoje su 
kryžiuočiais, o sūnų Margį jie pa- 
grobė ir nusivedė į Prūsų kraštą, 
į vieną savo pilį. Jie jį augino, 
skiepijo neapykantą prie savo bro- 
lių lietuvių, tikėjosi, kad užaugęs 
eisiąs kariauti su jais. Tai buvo 
pragariškas sumanymas: paleisti 


kovon brolį prieš brolį, kad pas- 
kui jų kovos vaisiais galėtų nau- 
dotis. Toks sumanymas galėjęs 
gimti tik piktųjų žmonių galvose, 
kaip kryžiuočiai. 


Mažasis Margis augo pas kry- 
žiuočius, senio Albano globojamas. 
O tas senis taip pat buvo lietuvis, 
iš Lietuvos atgabentas kaipo be- 
laisvis. Jis jau bu- 
vo apsipratęs su 
kryžiuočiais, su jų 
gyvenimo tvarka. 
Jie juo jau pasi- 
tikėjo, jie pavedė 
jam mažąjį Margi 
auginti ir auklėti. 


Kartą Albanas 
uždainavo. Margis 
pašoko, Albano 
daina pasirodė jam 
žinoma, kažkur gir- 
dėta. Albanas dai- 
navo lietuvišką dai- 
ną, kurią ir Marais 
girdėjo, kai dar Pū- 
nioje pas tėvelį 
ir motulę augo. 
Margis pradėjo pra- 

: šyti Albano daž- 
niau dainuoti. Senis tarnas neat- 
sisakė jo norą tenkinti. Ir keista! 
Juo dažniau jis Margiui dainavo, 
juo labiau jis pats kitėjo, jame 
ėmė atgimti tėvų dvasia, jis virto 
iš kryžiuočių tarno laisvuoju lietu- 
viu. Albanas mokėjo tėvų kalbą, 
jos išmokė ir Margį. Jis jam pa- 
pasakojo apie jojo motiną Rėdą, 


„apie jo tėvą — Pūnios kunigaikštį 


ir apie jo pagrobimą. Margio sie- 
loje gimė nepaprastai didelė nea- 
pykanta prie kryžiuočių. 

Margis, vaikščiodamas po mies- 
tą, išgirdo viename darže kažką 
lietuviškai dainuojant. Jis palypėjo 

per tvorą ir pamatė jauną mer- 
giną — Danutę. Susipažino. lr ji 
buvo pagrobta. Lietuvoje ir kaipo 
belaisvė atgabenta į tą miestą 
kryžiuočiams tarnauti, sunkiausius 
darbus jiems dirbti. Margis dažnai 
ateidavo pas Danutę pasikalbėti, 
atsivesdavo ir Albaną. 


Visų trijų galvose gimė mintis 
bėgti iš nelaisvės tėviškėn, Pū- 
nion, pas Margio motiną kuni- 
gaikštienę kKėdą. Albanas, kurio 
kryžiuočiai visai nevaržė, surado 
žirgų, ir vieną naktį išspruko iš 
pilies. Visi trys laimingai pasiekė 
Pūnią ir buvo Rėdos priimti. Ku- 
nigaikštienė Rėda buvo jau sena 
ir tuojau visą valdžią atidavė į sū- 
naus Margio rankas. 

Tuomet kryžiuočiai labai daž- 
nai puldinėdavo Lietuvą, kartais 
po kelis kartus per metus. Tik Mar- 
gis suspėjo sugrįžti Pūnion ir ap- 
sidairyti naujoje jam vietoje, kaip 
gaisrų pašvaistės pranešė, kad iš 
vakarų traukia kryžiucčiai, grobio 
ieškodami. Ir tikrai, didelė jų ka- 
riuomenė pasirodė prie Pūnios, 
Kunigaikštis Margis su savo ka- 
riais, namiškiais ir suspėjusiais 
atbėgti apylinkės gyventojais už- 
sidarė pilyje. Kryžiuočiai pareika- 
lavo pasiduoti. Pūnios gynėjai at- 
sisakė. Tuomet kryžiuočiai privers- 
ti buvo jėga imti pilį. 

Pūnios pilis buvo medinė, aukš- 
tame kalne. Prieiti prie jos ne- 
buvo lengva. Tačiau kryžiuočiai 
jau buvo išmokę mūsų protėvių 
pilis imti. Jie pasistatė judamuo- 
sius bokštus, iš kurių, pristūmę 
„prie pilies sienų, ėmė jas griauti 
ir ardyti. Pasislėpę bokštuose ka- 
riai paleido vilyčias su ugnimi ir 
padegė jomis esamus pilyje tro- 
besius. Tuo metu pro pralauž- 
tas sienas priešas pradėjo verž- 
tis vidun. Pūnios gynėjai pa- 

matė, kad jie nuo kryžiuočių ne- 
apsiginsią. 

Kunigaikštis Margis įsakė. kieme 
sukrauti laužą ir jį padegti. Prie 
laužo buvo sunešta visa, kas pi- 
lyje buvo brangesnio. Kai laužas 
buvo jau gerai užsiėmęs, visa buvo 
jau sumesta. Prie laužo susirinko 
visos moterys su vaikais, namiš- 
kiai. Ir čia įvyko negirdėtas ir ne- 
regėtas daiktas: motinos  kalavi- 
jais žudydavo savo vaikus ir jų 
lavonus mesdavo laužan. Pribėgę 
kariai kalavijais nudurdavo savo 
žmonas ir motinas ir jų lavonus 
taip pat sumesdavo laužan. Tą pat 
padarė Margis su Danute, kuri 
buvo jau jo žmona, ir su motina 
Rėda. Kariai atsistojo vienas prieš 
antrą ir taip pat nudurdavo vie- 
nas antrą kalavijais. Kada įsiveržę 
kryžiuočiai prisiartino prie laužo, 
jie rado tik kunigaikštį Margį, ku- 
ris prie jų persivėrė kardu ir čia 
pat negyvas sukniubo. 

Mūsų protėviai labai vertino 
laisvę ir sutikdavo greičiau mirti, 
negu eiti nelaisvėn kitiems tar- 
nauti. 

Kryžiuočiai su baime pasitraukė 
nuo Pūnios ir grįžo tuojau namo. 
Pūnios gynėjų 
pasišventimas įveikė. 

Gražios Pūnios apylinkės, kaip 
gražus pasakojimas apie jos praeitį. 
Kas norėtų geriau susipažinti su 
kunigaikščio Margio gyvenimo 
aprašymu, tas gali pasiskaityti 
Kraševskio knygą „Kunigas“. 

Daug paslapčių tūno mūsų Ne- 
muno kalnuose, jo pakraščiuose. 
Beveik kiekvienas jo vingis, kal- 
nas ir kalnelis primena mums 
mūsų protėvių narsius žygius. Tik 
reikia jais susidomėti ir tų žygių 
aprašymus skaityti. Kas apie juos 


skaito, tie su pasididžiavimu sako: 


o juk aš esu tų didvyrių ainis... 
as. 

Mes supamės, supamės... 


BAIMĖ 


Arabų pasakojimas 


Vienas arabas jojo iš Bei- 
ruto  Damaskan. Bejodamas 
jis pamatė prie palmės stuobro 
prisiglaudusią senutę. Senutė 
buvo labai vargingai apsirė- 
džiusi ir gailiai verkė. Arabas 
sustabdė , žirgą ir priėjęs pa- 
klausė, ko ji verkia. 


— Aš turiu dar šiandien 
patekti Damaskan,— pasakė ji 
pro ašaras, — bet nesitikiu 
pati nueiti. O čia nėra gero 
žmogaus, kuris mane nūneštų 
arba nuvežtų. 


Arabas pažiūrėjo į jos raukš- 
lėtą veidą ir į ašaras, kurios 


ritosi per tas raukšles. Pagai- 
lo jam senutės ir jis tarė jai: 

— Jei; nori, aš tave nu- 
nešiu iki Damasko. Tik sėsk. 
už mano pečių. | 

Senutė sutiko. Arabas pa- 
dėjo jai užlipti ant žirgo ir 
abudu nujojo. 

Po kiek laiko arabas pa- 
klausė senutės: 

— Ką tu veiki? Kuo tu 
vardu? Kodėl tu tokia išvar- 
gusi ir kodėl tavo akys dega 
tokia keista šviesa? i 

— Prieteliau,—atsakė glaus- 
damasi prie arabo pečių se- 

nutė: — aš esu baisi liga 
maras. 


Arabas krūptelėjo iš bai- 
mės ir jau besirengė ją trenkti 
nuo žirgo žemėn. 

— Nesistenk,—pasakė se- 
nutė, — aš jau ir pati pasieksiu 
„Damaską. Už tavo gerumą aš 
tau nieko bloga nepadarysiu, 
aš noriu tau net atsidėkoti. 

— Gerai, - atsakė arabas, 
— aš jau nunešiu tave į Da- 
maską, tik tu pasižadėk ten 
nieko nenužudyti. 

A — Ne, aš pasižadėti ne- 
galiu. Tu tik pasakyk, kiek 
žmonių aš galiu numarinti. 

— Šešiasdešimt. 

— Šešiasdešimt? Gerai, 
sutinku. 

— O kaip aš tave sura- 
siu ir nubausiu, jei neištesėsi 
pasižadėjimo. 

— Tu rasi mane už di- 
cžiulės mečetės ir galėsi nužu- 

Arabas atjojo Damaskan. 
Miesto aikštėje jis padėjo se- 
nutei nulipti nuo žirgo ir pats 
nujojo pas pažįstamus. 

Kitą dieną Damaske nu- 
mirė penkiolika žmonių, antrą 
dieną jau. numirė trisdešimt, 
o trečią — šešiasdešimt. Supy- 
kęs arabas nubėgo už didžiu- 
lės mečetės ieškoti senutės. 
Jis ją ten tikrai rado. 

— Tai taip!—suriko jis dar 
iš tolo pamatęs ją. — Tai taip 
tu ištesėjai savo pažadą! 

— Tu negali man prikai- 
šioti, — kuo ramiausiai atsakė 
senutė, —aš nesulaužiau duo- 
tojo žodžio. 

ap 
arabas. 

O taip. Kitą dieną, kai 
mes persiskyrėme, aš numa- 
rinau penkiolika žmonių, ant- 
rą — dvidešimt, o trečią — dvi- 
su penkis. 


tai? — nustebo 


cyti. - O kiti? 
— Gerai, tebus taip, kaip —- Kiti? Jie mirė iš baimės. 
tu sakai. pil —as. 
——1-—859-1>1— 
Saulutė 


Saulutė močiutė 

Jau kyla aukščiau 

Ir pilką žemelę 

Jau šildo skaisčiau. 
Jau tilsta miškuose 
Graudingi vėjai 
Ir nyksta miškuose 
Baltieji sniegai. 


Čiurlena upeliai 
Nuo kalnų aukštų 
Ir čiulba paukšteliai 
Tarp girių plačių. 
Ir kyla saulutė 
I virš pamažu, — 
Tai linksma, malonu, 
Kad taip AS gražu. 
ii i, Zervytiy P. 


182 


VARPELIS 


Nr 12 (47) 


Senelė pasakoja... 


Dažnai. mus stebina senelės 
lingavimas galva, kada kuris vaikų 
sklaido elementorių ar skaito pa- 
sakų knygelę. Paklausta, kodėl 
taip elgiasi, visad vienodai atsako: 

— Kas gi galėjo tikėtis laikų, 
kad drąsiai galima bus skaityti 
lietuviškas knygas! Oi, baisūs tada 
laikai buvo... | 

Dar kai kuris vaikų prašydavo 
papasakoti apie tuos laikus, bet ji 
tyliai šluostydavosi ašarotas akis 
ir daugiau neatsiliepdavo. 

Vieną pavakarę pirkioje buvo 
šalčiau, negu visad. Senelė pote- 
riavo ant krosnies, vyresnieji gy- 
vulius šėrė ar pas kaimynus iš- 
vaikščiojo. Mes susispietę užkros- 
nyje pasakas sekėm. Broliukas, 
kuris mokėsi jau trečiame sky- 
riuje, pasakojo apie tuos laikus, 
kada rusų valdžia draudė mums 
savas knygas turėti. Aš, nors ir 
atydžiai klausiausi pasakojimo, nu- 
girdau, kad senelė liovėsi pote- 
riauti ir seka pasakojimą. Kartais 
giliai atsidusdavo ar pati sau su- 
šnabždėdavo. Broliukas baigė pa- 
sakojęs, bet nė vienas vaikų nesu- 
judėjo, neprabilo. Šioje tyloje iš- 
girdom sujaudintą senelės balsą: 

— Tiesą, vaikeli, pasakoji. Jūsų 
knygelės neklysta: aš pati menu 
tuos laikus. Ateikite arčiau, leng- 
viau girdėsite. Aš jums papasa- 
kosiu iš tų laikų vieną atsitikimą: 
apie savo gėdą, kai dar mažikė, 
kvailikė buvau. 

Visi sulipome ant krosnies ar- 
čiau senelės. 

— Daug jau metų praėjo, kai 
tai įvyko. Buvau gal aštuonerių 
metų, nes išpažinties jau vaikš- 
čiojau. Mūsų sodžiuje gyvėno vie- 
nas rusų žandaras. Maža jis namie 
būdavo, vis landžiojo po pirkias ir 
klausinėjo, kur kuris vyras išėjęs. 
Dažnai ateidavo ir pas mus. Gra- 


EA a S DA 


žiai kalbėdavo su tėveliais, vėliau 
atsargiai, lyg jam visai nerūpėtų, 
užsimindavo apie kaimyną Salį, 
kuris slaptai lietuviškas knygas 
gabeno ir žmonėms dalino. 

— Kas gi šiandien Salys? Jis 
tur būt aptingęs snaudžia, kad 
sūnus su motina, gyvuliams žolę. 
piauna? 

— Kas jį žino! Aš jį nesenai 
pievoje mačiau, — pasakė tėvelis. 

Dar kiek laiko pasėdėjęs išei- 
davo kiton pirkion. Tėveliai leng- 
viau atsidusdavo. Kodėl apie Salį 
rusas klausinėja, nepasiteiravau. 

Vieną vasaros vidudienį tėve- 
liai dar negrįžo iš lauko, o aš ką 
tik gyvulius parginiau, kai atėjo 
pas mus žandaras. Radęs mane 
vieną, ištraukė saują saldainių iš 
kešenės ir pabėrė ant stalo. 

— Te, pasmaguriauk. 

Aš kvailikė, nugžiugau, nes tė- 
veliai retai jų parveždavo iš mies- 
telio. | 

— Ar tėveliai neminėjo kar- 
tais, kur Salys išėjo? 

— Ne, — atsakiau. — O kur js 
eis, kai rugius reikia piauti. 

-— Ar gi tu nežinai, kad išeira 
svetur ir žmones apvogdinėja. 
Grįžęs čia, slaptai išparduoda 
žmonėms viską. Žiūrėk, mažyle, 
kai tik sužinosi, kad jis išėjęs, 
pranešk man. Reikia jis atpratinti 
nuo blogų darbų. O už tai gausi 
daugiau saldainių. 

Aš pasižadėjau, nes maniau, 
kad žandaras tiesą kalba. 

Nuo to laiko, dažnai bėgdavau 
pas Salio Kristutę pažaisti ir drauge 
sužinoti, ar jos tėvelis yra nanie- 
Bet jis niekur neišeidavo ir man 
nereikėjo bėgti pas rusą. 

Kartą mudvi ganėme karves. 
Staiga tyliai tylutėliai išlirdo iš 
krūmų jos tėtis su maistu ant pe- 
čių. „Štai, jis grįžo su vogtais 

daiktais“, — dingtelėjo man min- 
tis. Kaip gi dabar 
darui? Salys paklausė: 

— Kas girdėti, Kristut? namie 
ar tvarka? Kaip jūs ganote, vaikai, 
kad karvės miežius braido! 

Greitai šokau karvių grąžinti. 
Tikėjaus, kad dabar rasiu progą 
pasprukti sodžiun ir pranešti žan- 
darui apie Salį. Bet jau iš tolo 
pamačiau jį patį. Nudžiūgusi grj- 
žau pas Kristutę. Bet jos tėčio jau 
nebuvo. Kur jis pabėgo? ką pasaky- 
siu žandarui? Šis jau iš tolo rėkė: 

— Kur tėvas, kuriuo keliu nuėjo: 
sakyk greičiau! O tu kodėl man 
nieko nepranešei? — kreipėsi į 
mane. 

Aš nuraudau: Kristutės buvo 
gėda ir žandaro bijojau. Galop 
Kristutė grąsinama pasakė, kad 
tėtis Pelkinėn nuėjo. 

— Tai vesk mane! —suriko man. 

Dar mažiau už jį žinojau 
kelią, bet nedrįsau pasipriešinti ir 
ėjau priekyje. 

— Tur būt 
pro ašaras. 

—2Vesk toliau! 

Bridau linguojančia pieva ir 
galvojau apie tėvelio sakytus žo- 
džius, kad pelkėse reikia žinoti 
takus, kitaip galima nugrimsti. 
Sustojau, bijodama toliau eiti. 

— Eik, eik, ko stovinėji! —rėkė 
užpakalyje žandaras. Bridau kur 
pakliuvo, Staiga pajutau, kad mano 


čia, — pasakiau 


VA R PUE CHES 


pranešti žan- 

dešinioji koja kaskart giliau grims- 
ta. Mėginau traukti: atgal, bet 
vanduo ir kairiosios :kelį siekė. 
Išsigąndus riktelėjau: 

elbėkit!!! 

Mano balsas taip klaikiai nuai- 
dėjo pelkėmis ir pievomis, kad 
man dar baisiau pasidarė. Zanda- 
ras neskubėjo pagelbon, o aš 
klimpau kaskart giliau. Kas bus, 
kas bus, nėjau aš čia mirsiu! 

Kiek džiaugsmo: užpakalyje iš- 
girdau Salio balsą, viltis sužibo. 

— Ko stovi vietoje ir negelbsti 
vaiko! juk esi žmonių sargas? — 
barė Salys. 

— Dar pats paskęsiu, — atsakė 
rusas. 

Aš nebežinau, kas toliau dė- 
josi. Kai nubudau, gulėjau pievoje. 
Šalia manęs klūpojo Kristutė ir 
jos tėvelis, o muošaliai stovėjo 
žandaras. Pastebėjęs, kad aš judu, 
pagrasė Saliui: 

— Palauk, pakliūsitu man kada 
su savo knygomis, —ir nuėjo. 

Su knygomis, o ne su vog- 
tais daiktais?—nustebusi klausiau 
aš. — Dovanok, dėdyte, man. Aš visai 
nežinojau, kad neši knygas ir no- 
rėjau jus išduoti. Kokia man gėda! 

— Nieko, vaikeli, nors skaudžiai, 


bet įsitikinai „ruso gerumu ir tei- 


singumu! — ramino mane Salys. 
Visam amžiui liko manyje ši 

skaudi pamoka, —pabaigė pasako- 

jusi A Miglė. 


Aš atsimenu 


Aš atsimenu namelį 

Tą gimtinį savo, 

Kur motulė per naktelę 
Supdama niūniavo. 


Čiučia liulia, mažutėli, 
Auk, greičiau užauki: 


Ir dainelė ta lopšinė, 

Ir daina motulės 

Ir šiandieną man a 
Skamba: Sugio aiuta 


Ir tėvynė ir Dievulis 


Tavęs jauno laukia. 


Atsiuntė P. Būgelis 

Mama blynus kepa 
Iš kvietinių miltų 

Ir dažnai juos varto, 
Kad jie neprisviltų. 


Jau seniai Jonelis 
Apie mamą suka, 
Akeles primerkęs, 
Laižos kaip kačiukas. 


VARPELIS 


Nr 12(47) 
x 


lr maža Onytė 

Nori gauti blyno: 
Kad skanus blynelis, 
Ji gerai tat žino. 


Katinėlis šoko 

Ir sudaužė puodą. 
Už tat jam mamytė 
Blynų nebeduoda. 


St. Krasauskas 


boe —— 


2) Juozuko sapnas 


Mostelėjo senelis ranka ir... 
o Dieve! Juozukas jaučia nesie- 
kiąs kojomis žemės. Balto debe- 


sėlio apsupti, jie kyla aukštyn. 
Drebėdamas Juozukas stveriasi už 
senelio skverno ir nustebęs žiūri 
į žemę. Jie skrenda greitai, užpa- 
kalyje palikdami laukus, miškus, 
kaimus. Juo toliau jie keliauja, 
juo šaltesnis oras daros. 

— Seneli, kur mes vykstam? — 
klausia Juozukas. 

— Nebijok, mažyti, tau nieko 
blogo neatsitiks. O kur vykstam, 
pamatysi. 

Aplinkuma keičiasi. Juozukas 
jau ne savo tėvynės žemę mato. 
Čia kiti žmonės gyvena. Visi, ma- 
tos, dirba, pluša. 

— Gal nori čia pasilikti? Gal 
čia gražesnis kraštas? 

— O ne, seneli, pas mus kur 
kas gražiau yra. Ar gražesnių jau 
nėra? Sis per pilkas atrodo. 

— Pažiūrėsime. 

Neša juos debesėlis per 
jūrą, kurias tik sniegas ir blizgą 
ledynai dengia. Pakalnėse kur-ne- 
kur stovi vargingos lūšnelės, ku- 


rias su visais gyventojais kiekvie- - 


nu momentu gali palaidoti griū- 
vąs sniegas. 


M 


— O gal čia nori likti, vai- 
keli? — vėl paklausė senelis. 

— Gink Dieve, ne. Čia vasarą 
šalčiau negu pas mus žiemą, čia 
pavojinga gyventi... nenoriu, mūsų 
kraštas gražesnis. 

— Tai buvo Skandinavijos kal- 
nai Norvegijoje, o čia štai matai 
samojėdų kraštą. 

Ir mato Juozukas dideles besi- 
ganančių elnių bandas. Mato jas 
saugančius samojėdus, bet nemato 
gražių miškų, žalios žolės, įvairia- 
spalvių gėlių. Visur pilka, niūru. 
Keli paliegę medeliai tetūnojo šioj 
žemėj. 

— Koks negražus 
pasakė Juozukas. 

— Čia jau matom Sibirą, — 
pasakoja senelis, — Sibirą, kuria- 
me žuvo daug lietuvių knygnešių, 
kurie savo tautiečiams šviesą ne- 
Šė... 

Gailisi  Juozukas,  neklausęs 
kerdžiaus pasakojimo apie knyg- 
nešius. 

— O gražesnių kraštų 
"nėra?.. 

+ — Pažiūrėsim... 

Ir mato jau Juozukas visai 

kitą vaizdą. Cia žmonės geltonos 


kraštas, — 


jau 

odos, dirba kažką, kokie čia keisti 
augalai auga. 

— Čia Kinija, — aiškina sene- 
lis, — matai ten ryžių laukus, 
o ten kavos plantacijos... 

— Kur jie, seneli, tą kavą de- 
da, mes iš gilių ją darom ir tai 
užtenka, o čia ištisi laukai... 

— Mat, vaikuti, jie kavą į kitus 
kraštus veža ir tuo uždirba pinigų. 
Dalį ryžių patys suvartoja, kitus 
taip pat išsiuntinėja į kitus kraš- 
tus. Nori čia likti? 


— Ai ne, čia nėra tokių gražių 


miškų, upelių, tan toliau, žiūrėk, 
kokios dykumos: smėlis ir smėlis, 
o žmonės dar vargingiau gyvena. . 

Neužilgo baltas debesėlis nešė 
juos per aukštus, aukštus kalnus. 
Dieve, koks aukštumėlis. Vieno 
kalno galo visai nesimato, rodos, 
jo viršūnė patį dangų remia. Ste- 
bisi Juozukas: štai pakalnėse, slė- 
niuose medžiai auga, gyvuliai ga- 
nosi, o ten aukščiau sniegas ir 
ledynai tūno. 

— Tai aukščiausi pasaulyje .Hi- 
„malajų kalnai. Tenai aukščiausias 
kalnas, Everestu vadinamas. Jo 
viršūnės joks žmogus dar nepa- 
siekė. Gal nori šiame krašte likti? 

— Ne, te. Ziūrėk, seneli, kaip 
vargingai žmonės gyvena, o tos 
uolos neprilygsta su mūsų miškais 
ir pievomis. O kas ten per girios, 
kokios jos didelės... 

— Taip, tai Indija, girių kraš- 
tas... 

— Bet mažesnės mūsų krašto 
girios gražesnės už šias. Bet kas 
ten? Tur būt tigras! Aš nenoriu 
čia būti, čia pavojinga. Antai ir 
"upės pilnos krokodilų. 

Nusileido jie visai žemai ir 
mato: eina tamsios odos žmogus, 
-o čia netoli šliaužia baisi, ilga gy- 
vatė. Norėjo jau Juozukas šaukti, 
iperspėti žmogų, bet buvo po laiko: 
„gyvatės taškuota galva išsipūtė, ji 
šoko prie žmogaus ir kirto jam 

į nuogą koją. Zmogus suriko, pa- 
šoko į šali, žengė žingsnį vieną, 
antrą ir... sukniubo. ` 

— Ki kaip baisu! Seneli, sku- 
bėkime iš čia, nenoriu šiame krašte 
gyventi! 

— Taip, vaikeli, šis 
gražus, bet pavojingas. Ten buvo 
gyvatė kobra. Ji yra tikra Indijos 
nelaimė, nes nuo jos žūna kasmet 
tūkstančiai žmonių. 

Netrukus jie lėkė per dykumą. 
Juozukas matė čia dar baisesnių 
vaizdų. Matė, kaip mirė nuo troš- 
kulio keliaujantieji žmonės, matė, 
kaip smėlio pūgos ištisus gyvus 


kraštas 


„karavanus palaidodavo. 


— Nenoriu, nenoriu! — pasakė 
Juozukas, — geriau tėvynėn grįš- 
kim... 

— Palauk, aš tau dar parody- 
siu miestą! — kalbėjo senelis, ir 
jie pasuko šiaurės link. 

— Oho, koks didelis miestas! — 
sušuko Juozukas, išvydęs milžiniš- 
kus mūrus. 

Stebėjo mažasis Juozukas mies- 
tą. Ir ką jis pamatė? Dauguma 
žmonių, iš tikrųjų, prabangoje gy- 
veno, bet jų veiduose spindėjo 
nerūpestingumas. Jie sėdėjo minkš- 
tuose foteliuose, cigarų dūmuose 
paskendę, klausydami muzikos, 
bet jie nė kiek nebuvo linksmesni 
už sodžiaus piemenuką, kuriam 
minkštą fotelį pavaduoja žalia ve- 
jelė, gražią muziką pakeičia paukš- 
telių čiulbėjimas ir jo pačio dai- 
nuojamos dainelės. Kiti miesto 
gyventojai buvo vargšai, priemies- 
čių lūšnelėse gyveną. Buvo ir to- 
kių, kurie po atviru dangumi nak- 
vojo. Daugumoje vietų viešpatavo 
apgaulė, gobšumas, žiaurumas. 
Mažai matė Juozukas rimtų veidų, 
mažai pamatė meilės bei gailestin- 
gumo pavyzdžių... 

— Seneli, nenoriu aš čia būti, 
ne! Geriau - griškim. , Gražesnio 
krašto nėra! 

Ir lekia jie, rodos, atgal, bet 
jau ne į Norvegiją, ne į Kiniją bei 
Indiją, bet į tėvynę, į tą ramų ma- 
lonų kaimelį. Mato Juozukas jau 
ir kaimelį! Mato banguojančius ru- 
gių laukus, o antai ir tas pats 
blizgąs ežerėlis, kur jis dažnai eina 
maudytis, kuriame nėra krokodilų. 
Štai ta pievelė... o kokios gražios 
joje gėlės. Mato Juozukas, kaip 
bitutė nutūpia ant sultingo žiedo, 
kaip vėjas bučiuoja voratinklių gi- 
jas, kaip auksinė varpa lenkiasi 
jam. O miškas taip tyliai ošia, 
lakštutė suokia, už kalnelio girdisi 
jaunų sesučių daina. Tikrai graži 
šalis, tokios niekur nėra! 


Juozukas džiaugiasi, šokinėja 
ant minkštos vejos, puola dėkoti 


VARPELIS 


„karštai 


Nr 12(47) 
seneliui... = e nėra... jis dingo. 
kažin kur... 

= A kelkis! — girai jis 
motinos balsą. 

Pramerkė Juozukas akutes, dai- 
rosi, stebisi. Neraginamas pašoksta 
iš lovos ir puola prie lango... Die- 
ve, kaip gera: ta pati auksiasostė 
saulutė, tos pačios darželio gėlės, 
o antai pešasi, čirškia keli maži 
žvirbliukai! Kaip gražu... Jokių čia 
kobrų nėra, čia neužgrius jokie 
sniegai... čia... 
` Juozukas džiaugiasi, kad jis 
namie esąs, O jo lūpytės šnabžda: 

— Šalie, tu už visas kitas esi 
gražiausia, aš tave dabar myliu.. ės 
myliu! Aš tau tik vienai 
skirsiu savo jaunas jėgas. 

J. Mackevičius. 


epo 


Mūsų tėveliai 


VYTUKAS 


Mūsų tėtė geras stalius 
Kuo puikiausias: 

Jis padaro įvairiausių 

Ratų, rogių ir rogelių, 
Šaukštų, samčių ir samtelių. 


KĘSTUKAS 


Mūsų kalvė netoliese, 

Ten prie kelio. 

Kalvėj dirba mūs tėvelis, 
Nuo pat ryto jis kas dieną 
Kala geležį ir plieną. 


VYTUKAS 


Jei širmelis nusilaužia 
Pasagėlę, 

Tuoj sustoja prie kalvelės. 

Tie su arklais, tie — dalgeliais 
Bėga, skuba pas tėvelį. 


KĘSTUKAS 


Jei kam ratai arba žagrė 
Pasgadina, 
Tai kiekvienas puikiai žino, 


Kad ratus ir žagre gerą 


Mūs tėvelis tepadaro. 
Dagilis 

BOKŠTAS IŠ KALADYČIŲ 


Morkus per vardines savo Morkus linksmas ir laimingas, 
Nuo tetos iš Vilniaus gavo Tetai jis labai dėkingas 
Paveiksluotas kaladytes, Už šią dovaną. Netrukus 

Iš kurių vaikai statyti Sėda ant grindų vyrukas... 
Prasimano įvairius Pažiūrėkim, kokį jis 

Bokštelius bei namelius. Tuojau pastatą statys! 


Gal ir būtų, vaikai mieli, 
Gražus Morkaus bokštužėlis, 
Jeigu staiga, O vargeli, 


O mūs vyras .sugalvojo 
Aukštą bokštą pastatyti; 


Tad ilgai jis negaišuoja; Nebūt griuvęs! Mat, bernelis: 
Krausto savo kaladytes. Statė jį neapdairiai 
Dirba, triūsia jis karštai — Ir išėjo jis visai 


Kreivas. Sunku! Visada 
Sunki visako pradžia! 


EIH 


Bokštas auga, kai matai. 

RUTELE 


(Penkių veiksmų dramatizuota pasaka) 


ASMENYS: Miškų Karalienė, 
Miškų Dvasios. Laumės, Laumai- 
čiai; Laumė - „Rūtelė“; mergelė ir 
„ jaunikaitis, motina ir sūnus, mo- 
tina ir dukrelė; kunigas, vadas, 
Nykštukas iržkiti. 


kr 


NI 
I VEIKSMAS 
Miško aikštė. Naktis. Mėnuo švie- 
čia. Pasigirsta tyli muzika. Pasi- 
rodo miškų Dvasios. Kiek nušvinta. 


„+4 Miškų Dvasia vyresnioji) (mu- 
zikai nutilus): 


Laumės, Laumaičiai, 
Girių ponaičiai, 
Rinkitės greitai, 
Bėkit skubiausiai! 


Ei! (Aidą lydi muzika) Kara- 
lienė šiandien jūs laukiaaa!.. 


(Aidą lydi muzika. Po valandė- 
lės pasirodo Laumės, Laumaičiai). 


Laumės: Esame, ponia, 
Bėgam greičiausiai. 


(Atbėga Laumės: Žolelė, Žibutė, 
Aguonėlė, Roželė „ir kitos) ` 


Laumaičiai (atbėgdami): 

Ir mes! Ir mes! 

Mes čja Laumaičiai, 

Drauge susėję, 

- Lenkiamės poniai, 

Savo globėjai. (Atbėga El 
maičiai: Varpelis, Brolelis, Ąžuo- 
lėlis, Berželis, Klevelis ir kiti), 

Miškų Dvasia 
Sveikos draugės ir draugužiai! 
„Svarbūs reikalai jus laukia, 
Nes jus aikštėn pasitarti 
Karalienė šiandien šaukia. 
(Pasigirsta trimito garsas, trimituo- 
ja Nykštukas. Pasirodo Karalienė). 


Karalienė 
Sveiki, mano brangieji, 
Tarnai ištikimieji! 
Sveikos, geros miškų Dvasios, 
Laumės ir Laumaičiai — 
Broliai ir sesės! 


Visi (lenkdamiesi): 
Sveikiname savo 
Brangią Karalienę! 

(Pavieni balsai): 


Kas skubaus, svarbaus mus laukia?.. 
Klausom, kvapą užsiėmę.,, 


Karalienė 


Laumaiti — Broleli, 
Kodėl taip pakvipęs? 
Ziedelis nuvytęs 

Ir lapai, o kotas 
Visai sužalotas? 


Laumaitis - Brolelis 

O ponia šviesiausia! 
Išaugau prie kelio, 
Sukroviau žiedelį 
Puikiausią. 

Bet žmonės nuskynė, 
Nuskynė, sumynė, 
' Kotelj sutrynė 

Ir juokės pikčiausiai... 


Karalienė (Laumaičiui - Berželiui): 


O tu, mūs Berželi, 
Kodėl apdraskytas? 


Berželis 


Stovėjau prie kelio, 

Džiaugiausi saulaite kas dieną. Kas 

Paspuošęs lapeliais visokiais, [rytą 

Atbėgę Pranukas, Simukas 
iandieną užpuolė mane — 

Nuplėšė lapelius, 

Nugnaibė spuogelius; 


„Aplaužė šakeles, 


Suraižė žieveles, 
Likau apiplėštas, visai sužalotas. 

Miškų Dvasia /i susirinkusius): 
Puošėm miškus, 


Jie džiaugėsi, juokės, 
Lengvai nugalėję mane. 


Karalienė 
Žolelių Laumytės, 
Ko jūs suglamžytos? 
Zolytės 
Mes žaliavom, augom, 
Per dienų dienas 
Puošėm pievas, klonius, 
Slėnius ir vejas. 
Atbėgo „Barbutė, 
Piktoji Irutė 
Bėgiojo, voliojos, 
Iš mūsų tyčiojos, 
Mus raustė, mėčiojo 
„Šalin, niekavertės“ — 
Beširdžiai koliojo. 
(Kyla triukšmas), 


Miškų Dvasia 
Ei! Nurimkite! Tyla! 
Karalienė 


Svarbi tai byla. 
Maniau dieną, 
Maniau kitą, 
Ar man šaukti jus, ar ne, 
Mat, svarbi žinia. 
Man pranešė 
Girių geroji Dvasia 
Zinių, 
„Kad kenčiate pajuoką 
monių: 
Jie griauna, naikina mūs 
Vaisius, [darbo 
Jie peikia ir ardo 
Mūs girių, kalnelių puoš- 
Vaizdus. [niuosius 
Visi 

Tiesa, Karaliene! 

Karalienė 

Užtat 

Ir nutariau šiandien 
Visus jau sukviest 
Šioj girios aikštelėje, kad 
Išklausius skundų 
Visų... (Dvasiai): 
Dabar turi žodį Dvasia 
Globėja miškų. 


Pievas, laukus 

Lapais žaliais 

Karpytais, dailiais, 

Didžiais ir mažais, * 

Švelnutėm žolėm... 
Visi 

Vis tai žmonėm! 

(Laumių ir Laumaičių choras pa- 
kartoja: „Puošėm miškus...“). 
Miškų Dvasia 

Sėjom rožes, 
Baltas, rausvas, 
Lelijėles, 
Ramunėles, 
Aguonėles — 
Linguonėles, 
Kalnus, laukus puošėm dalem. š 
Visi 
Vis tai žmonėm! 
(choras pakartoja. Kyla triukšmas) 
Miškų Dvasia 
Ei! Nurimkite! Tyla! 
Karalienė 
Liūdna tai naujiena, 
Liūdna man žinia... 
Sesutės, brolyčiai brangieji! 
Jei žmonės, berneliai, 
Vaikeliai mažieji 
Iš mūsų tyčiojas, 
Zolelių žalumą, gėlelių margumą 
Naikina, — nuo šiolei 
Paliksime žeme! 
Keliausim į burtų, 
Džiaugsmų karalystę, 
Kur saulė kas dieną 
Meiliai spinduliuoja, 
Kur gėlės, žolelės 
Nemindomos dygsta, 
Spalvų įvairumas, gėlelių margumas 
Mus traukia ir akį vilioja. 


Sutinkat? 
Visi 
Sutinkam! 
Valio, Karalienė! 
(b. d.). 

AITVARININKŲ GIESMĖ 


(Žiūr. „Varpelio“ 11 num. scenos vaizdelį „Velykos“) 


Ket - vir - ta - die - nį su-gau-tas, O Penk-ta-die— 
Ken -te Kris-tus už žmo -ni - ją, Gar-bė Tau, Šven- 


ni pri-kal-tas, 
ta Ma-ri- ja, A-le - liu - ja! 


O Sekmadienį Velykos“, 

Saulei tekant, žolei dygstant, 

Kėlės Kristus, mirtis krito 

Ir tamsybėse nušvito, 
Aleliuja ! 


Žirgelis 


Žirgužėli, Tau kasdieną 
Juodbėrėli, Duodu šieno 
Tik tu auk greičiau, Aukso avižų, 
Riesk kaklelį, Viedrą gėlo 
Kelk galvelę Vandenėlio, 
Vis aukščiau, aukščiau. Glėbį dobilų. 
Žirgužėli, 
Juodbėrėli, 


Kai užaugsi tu, 
= Arsim, sėsim 

Ir akėsim 

Visados kartu. 


<p G 


K. Papečkys 

Mano malda 


Kai skauda man širdį, 
Vargai ją užgulę, 

Kai niekas negirdi, 
Kreipiuos pas Dievulį. 


— O Tėve!—sakau aš, — 
Tu mano paguoda! 
Atsiųsk nors grūdelį 

Iš laimės aruodo. 


Tik vieną man šypsnį 
Vilingos laimužės, 
O tuoj vėl dainelės 


Skambės mūs bakužėj. 


Julius Ski. 


OJOLC 


Linksma čiuožykla 


Kai aš vieną žiemos rytą atsi- 
kėliau ir išėjau į kiemą, tai paste- 
bėjau, kad žemė įšalusi, tartum 
sukaustyta. Tuojau nubėgau užu- 
kluonėn. 

Mūsų užuklonėje yra didžiulės 
didžiulės Padysnio pievos. Pavasarį 
ir rudenį, o kartais ir vasarą Dys- 
na išsilieja ir užsemia tas pievas. 
Tuomet jos atrodo kaip jūra. Buvo 
ir tą žiemą Dysna išsiliejusi, tad 
man norėjosi įsitikinti, kas Ja 
darė su pievomis. 

Išsiliejęs vanduo buvo aptrauk- 
tas ledu, kuris blizgėjo ir žėrėjo 
saulės spinduliuose. Ledas buvo 


Riktų atitaisymas 


Pereitame „Varpelio“ Nr. sce- 
nos vaizdely „Velykos“ peaa 
keli riktai, būtent: 

1) 170 pusl.,. kur kalis. Rokas 
turi būti: 
kat išsirinkti“. | 

2) Tame pat puslapy iš Onytės 


„Et palaukit! Jūs nemo-b 


dar nestiprus ir negalima buvo 
įkelti kojos. Teko palaukti dar po- 
ra dienų. Trečią dieną jau žinojo- 
me, kad ledas yra pakankamai 
stiprus ir kad galima juo vaikščioti, 
čiuožti. Oi žaidėme tuomet, kas 
kuo pramanydami: kas ledžingė- 
mis, kas rogutėmis, kas ir taip, 
be jokio įrankio. Linksminomės 
mes taip keletą dienų be poilsio, 
be atvangos. l 

Pradėjo snigti. Prisnigo daug, 
sniegas apklojo ir mūsų čiuožvyk- 
lą. Ciuožti jau nebegalėjome. Liūd- 
na mums tuomet pasidarė. 

G. I. Kras—kas. 


kalbos išleista O, ir turi "būti: 


„O kas tau galvoj?“ 


3) Tame pat puslapy praleista, 
ką būtent buvo pasakę visi (nu- 
stebę); čia turi būti: „Kaip? ką tu?“ 

4) 172 pusl. — Aldutė turėjo 
pasakyti: „O mamytė?“ 

STABTELK, PAGALVOK! 


7 uždavinys 
Atsiuntė A. S-nas. 


Į šiuos lan- 
gelius reikia įra- 
šyti tokie sep- 
tyni žodžiai, kad 
iš jų pirmųjų 
raidžių gautu- 
me labai žino- 
mo asmens 
vardą. 


NAUA UNe 


Žodžių reikšmė: \ 
. Klausymo organas. 
. Gyvenamas trobesys. 
„ Vaikų mylimas asmuo. 
Ką sakome, kai nori valgyti? 
Kuo pabaigtas pirštas? 
Mažo vaiko vardas. 
. Rudens gėrybių vieta. 


8 uždavinys 

Mozaika. 
Jei kas padaro paveikslą iš įvai- 
"riaspalvių akmenėlių arba iš įvai- 
riaspalvių medžio gabalėlių, tokį pa- 
veikslą vadina mozaika. Mes iš pa- 
skirų skiemenų mėginsime sudaryti 
žinomas patarles ar posakius; tai 

taip pat bus mozaika. 
Viena patarlė buvo surašyta il- 
goje juostelėje. Ją supiausčius, skie- 

mens išsibarstė šitaip: 


NDAY 


siau bet 


var | | 
Mrs D AN o - r 


CEA 
Leik] Ls] [Ls ] [Ci 
o] 

Pamėginkite jūs iš šių skiemenų 
sudėti tą patarlę. ` 


Pastabos: 1) Šių uždavinių 
sprendimus ir sprendėjų pavardes 


Wydawca-Leidėjas L. Cicénas 

paskelbsime 15 „Varpelio” Nr. 2) 
Dėdės Vytė Nemunėlis ir Vyt. Ta- 
mulaitis yra atsiuntę gražių dovanų — 
knygučių Kas daugiausia uždavinių 
išspręs, tiems išdalinsime tas kny- 
gutes. 


Uždavinių sprendimas: 


5 uždavinys 6 uždavinys 

Uždavinius išsprendė: 
1) A. Ankėnas, K. Ankėnas, F. An- 


kėnas, M. Baranauskaitė, M. Čibiras, 
D. Čibiras, Ku Čibiras, Al. Čibiras, 
K. Čeponis, S . Jankauskas, A. Panavas, 


E. Rimašius, J. Šadaunykas, S. Sūžiedė- 
lis, A. Vasiliauskaitė, B.Viškelis, V. Žeb- 
rauskas — 5sir ó uždav nius. 

2) A. Dylis, J. Girdziušas, B. Jaura, 
M. Rudokaitė — tik 5 uždavinį. 
3. J. Aliukas, J. Krasauskas, A. Pap- 
šys, V. Steponėnas — tik 6 uždavinį. 

LAIŠKŲ DĖŽUTĖ 


Stasiui S. Uždavinys bereikšmis, 
reikia dar, kad iš pirmųjų, ar iš pasku- 
tiniųjų, ar iš kurių vidurinių raidžių su- 
sidarytų naujas žodis. 


Kunigaikščiui. Už visa ačiū, tik 
mums niekas dar netinka. 
Vileitytei. Pasaką vėliau įdėsime. 


a tavo gražiu raštu. 
G. Ji Treč. Eilėraščiai dar ne- 


tinka DE "Už visa — ačiū. 


Žiivičiui Vieną dedame, kitų dar 
pažiurėsime. Kai tiks, įdėsime. Ačiū. 

Zer P. Išsirinkome tik vieną, kiti 
taip ir liks. Ačiū už atminimą. 

Čibir M. ir D Jūsų atsiųstas užda- 
vinys labai sudėtingas, sunku bus ir iš- 
spręsti. 

Čeponiui K. ir Arnauskui V. Tamstų 
dariniai mažai kuo skiriasi nuo buvu- 
sių, tad juos bus lengva išspręsti. 


Redaktor-R edaktorius V. Budrevičius 


Drukarnia-Spaustuvė „RUCH“ Wilno, Tatarska 6 


